**LIETUVOS RESPUBLIKOS AMBASADA PRANCŪZIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2023-vasario -

 (Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2023-02-09 | Po vasario 8 d. prie FR žemės ūkio ministerijos įvykusios manifestacijos, kurioje dalyvavo 500 ūkininkų su savo traktoriais, FR žemės ūkio ministras Marc Fesneau pateikė priemonių planą, kuriomis reaguojama į Europos Teisingumo Teismo sprendimą draudžiantį naudoti neonikotinoidus. Šiomis priemonėmis siekiama nuraminti ūkininkus likus 3 savaitėms iki sėjos, kad jie neatsisakytų sėti cukrinius runkelius, neturėdami jokių priemonių kovai su runkeliu gelta. Prancūzija yra pirmoji cukraus gamintoja Europoje ir cukraus gamybos grandinė yra tarpusavyje susijusi, joje dirba daug darbuotojų. Priemonių planas apima; 1) kompensacijas už nuostolius, kuriuos ūkininkai patirtų dėl runkelių geltos; 2) bus paspartintas paraiškos Briuseliui teikimas dėl ne ES naudojamų produktų, skirtų kovai su runkelių gelta, homologizavimo. 3) bus spartinami darbai, finansuojami iš Nacionalinės mokslinių tyrimų ir inovacijų programos lėšų- per dvejus metus rinkoje turėtų atsirasti naujų, atsparesnių šiai ligai runkelių veislių. 4) Bendradarbiaujant su Cukrinių runkelių techniniu institutu (ITB) pavyko parengti technines gaires, pagal kuriuos numatoma naudoti pesticidus, kurie yra mažiau veiksmingi nei neonikotinoidai, tačiau naudingi, jei virusų poveikis nėra labai stiprus. | https://www.lesechos.fr/industrie-services/conso-distribution/neonicotinoides-letat-degaine-son-plan-daction-pour-la-filiere-betteraves-1905215 | Neonikotinoidai: vyriausybės veiksmų planas cukrinių runkelių pramonei išsaugoti |
| 2023-02-14 | Susidūrusios su reguliavimo spaudimu ir naujais įpareigojimais, internetinės prekybos platformos Prancūzijoje vienijasi. Prancūzijos internetinės prekybos platformų aljansas AFDPM vasario 14 d. į savo tarpą su džiaugsmu priėmė "Vinted" , "LeBonCoin" ir vienaragį "Ankorstore", taip sustiprindamas savo lobistinę funkciją. Aljansui nepriklausanti "Amazon", "LeBonCoin" ir "Vinted" yra trys didžiausios internetinės prekybos svetainės Prancūzijoje pagal vartotojų skaičių. 2019-2022 m. interentinės prekybos verslo apimtis Prancūzijoje išaugo 30 %, lyginant su 17 % padidėjusia prekyba fizinėse parduotuvėse. Remdamasis šia išaugusia galia ir susidūręs su šiuo metu nustatinėjama reguliavimo sistema, AFDPM, kurį 2022 m. įkūrė "Back Market", "eBay", "Etsy", "ManoMano" ir "Rakuten“ sieks išreikšti sektoriaus balsą Prancūzijoje, visų pirma, taikantis į Kovos su atliekomis ir žiedinės ekonomikos įstatymą (Agec). Šiame įstatyme numatyta, kad, remiantis principu "teršėjas moka", gamintojai yra atsakingi už prekių, gyvavimo ciklo pabaigą, t.y. prekės gamintojas privalo į gaminį įtraukti prevencijos ir atliekų tvarkymo išlaidas ir mokėti ekologinį įnašą įvairioms žiedinės ekonomikos priemonėms finansuoti (perdirbimas, remonto kanalai ir kt.). Tačiau nuo 2022 m. sausio 1 d., pagal "Agec" įstatymą, internetinės parduotuvės ir platformos privalo prisiimti atsakomybę, jei gamintojas nevykdo šių įsipareigojimų. Be to, nuo 2023 m. didelės platformos turės laikytis ir kitų teisės aktų, pvz., Europos Sąjungos Skaitmeninių paslaugų akto (mažesniems rinkos veikėjams jis bus pradėtas taikyti 2024 m. vasario mėn.) Nors Prancūzijos platformos labai laukė šio ES teisės akto, nes ji turėjo suderinti teisės aktus Europos lygmeniu, panašu, kad dėl prancūziškojo Agec įstatymo gali sumažėti šių rinkos dalyvių konkurencingumas konkuruojant su už nacionalinės teritorijos ribų esančiais operatoriais. | <https://www.lefigaro.fr/societes/les-plateformes-de-vente-en-ligne-se-serrent-les-coudes-face-aux-pressions-reglementaires-20230214> | Internetinės prekybos platformos |
| 2023-02-28 | Besibaigiant kasmetinėms maisto prekybos tinklų ir tiekėjų deryboms pasirodė pirmieji komentarai apie laukiamus rezultatus. Prekybos ir platinimo federacijos (FCD) generalinis delegatas Jacques Creyssel teigė, kad maisto produktų sektoriuje tikisi maždaug 10 proc. kainų padidėjimo. Tai palies ir dalį farmacijos ir higienos bei kosmetikos prekių. Prekybos tinklai kaip "Lidl", "Système U" ir "Auchan" žiniasklaidoje taip pat nurodė, kad tikisi, jog po prekybos derybų su gamintojais maisto produktų infliacija bus apie 10 %. Tai prisidės prie jau dabar stebimo didžiulio maisto sektoriaus kainų augimo: naujausiame statistikos instituto INSEE leidinyje vasario mėn. maisto produktų infliacija per vienerius metus siekė 14,5 %.Dėl būsimo pabrangimo tinkali kaltina tiekėjus/ gamintojus, kurie derybose stipriai užsikėlė kainas. Ypač minimi dideli užsienio gamintojai, tokie kaip Nestle, Coca Cola, Unilever, kurie reikalauja kainų padidinimo 17-25 proc. Vyriausybė prašo prekybos centrų tinklų pasistengti, pavyzdžiui, sukurti "antiinfliacinį krepšelį". "Carrefour", "Leclerc" ir kiti mažmenininkai nenori to daryti, tačiau neatmetama galimybė, kad Ekonomikos ministerija gali tinklus priversti įgyvendinti šią iniciatyvą.  | <https://www.lefigaro.fr/conso/alimentation-la-hausse-des-prix-estimee-autour-de-10-a-partir-de-debut-mars-par-les-distributeurs-20230228><https://www.lesechos.fr/industrie-services/conso-distribution/la-flambee-des-prix-met-a-cran-toute-la-filiere-alimentaire-1910516><https://www.lesechos.fr/idees-debats/editos-analyses/alimentation-ou-sont-les-profiteurs-dinflation-1910851> | Prancūzijoje dar brangs maisto produktai |
| **Investicijoms pritraukti į Lietuvą aktuali informacija** |
| 2023-02-10 | Vasario 10 d. nevyriausybinė organizacija "ShareAction" paskelbė, kad 30 investuotojų grupė , įskaitant turto valdytojus "Candriam" ir "La Française" bei pensijų fondą "Brunel", kuri valdo apie 1500 mlrd USD, kreipėsi į 5 didžiausius Europos bankus, ragindama iki šių metų pabaigos nutraukti tiesioginį naujų naftos ir dujų telkinių paieškos ir ekspolatavimo finansavimą. Kreipimasis adresuotas 3 Prancūzijos bankams- "BNP Paribas", "Crédit Agricole" ir "Société Générale",- bei Didžiosios Britanijos "Barclays" ir Vokietijos "Deutsche Bank". NVO teigimu, būtent šie bankai 2016-2021 m. buvo pagrindiniai Europos naftos ir dujų verslo įmonių plėtros projektų finansuotojai, nusileidę tik JK bankui HSBC. Gruodžio pabaigoje HSBC po kelis mėnesius trukusio akcininkų aktyvistų spaudimo paskelbė, kad nebefinansuos naujų naftos ir dujų telkinių, ir šį sprendimą palankiai įvertino aplinkosaugos organizacijos.Vasario 9 d. nevyriausybinė organizacija "ClientEarth" Jungtinėje Karalystėje pateikė ieškinį britų energetikos milžinės "Shell" vadovams dėl prasto klimato kaitos rizikos valdymo. "ClientEarth" sulaukė institucinių investuotojų grupės, kurie patys yra akcininkai, bet nėra šios bylos šalys, paramos. | https://www.lefigaro.fr/flash-eco/des-investisseurs-appellent-des-banques-a-ne-plus-financer-les-nouveaux-hydrocarbures-20230210 | Klimato kaita ir investicijos |
| **Lietuvos verslo plėtrai aktuali informacija** |
| 2023-02-09 | FR investicinės bendrovės "Weinberg Capital Partners" įsteigtas viešojo ir privataus kapitalo investicinis fondas Eiréné, kurio vertė 100 mln. eurų ( netrukus planuojama sukaupti 200 mln eurų) , investuos į Prancūzijos startuolius bei MVĮ , dirbančias gynybos srityje. Tai iniciatyva, kuri atliepia FR ginkluotųjų pajėgų ministro siekį, kad būtų sukurti Prancūzijos ir Europos fondai, skirti gynybos ir saugumo sektoriui. Fondas siekia per metus atlikti nuo dviejų iki trijų operacijų savo tikslinėje rinkoje, t. y. 400 mažųjų įmonių, kurios sudaro 10 % gynybos pramonės ir technologijų bazės. "Eiréné" tikslas - dalyvauti kaip pagrindiniam investuotojui bendrovėse, kurios jau pasiekė tam tikrą brandą ir gali vykdyti dvejopą veiklą, pavyzdžiui, civilinės aviacijos ir gynybos srityje. Pasak fondo prezidento Serge Weinberg‘o, fondo vaidmuo - padėti šioms įmonėms vystytis Prancūzijoje ir Europoje, o tam tikrais atvejais - skatinti konsolidacijos operacijas tarp rinkos dalyvių. | https://www.lefigaro.fr/societes/eirene-un-nouveau-fonds-pour-soutenir-les-pme-de-defense-20230209 | FR įsisteigė naujas investicinis fondas, skirtas karinei pramonei |
| 2023-02-17 | Vasario 17 d. Sveikatos inovacijų verslininkų asociacija "France Biotech", bendradarbiaudama su Prancūzijos valstybiniu investiciniu banku "Bpifrance", verslo duomenų analitikos ir sprendimų įmonė "Citeline", Europos vertybinių popierių birža "Euronext" ir tarptautinė audito, konsultavimo, mokesčių ir teisinių paslaugų teikėja "EY" pristatė kasmetinį tyrimą "Panorama France HealthTech 2022", skirtą Prancūzijos startuolių ir MVĮ, veikiančių inovatyvių sveikatos technologijų srityje, veiklai per 2022 m. apibendrinti. Šį tyrimą (<https://www.calameo.com/read/006597052c495bf7218ca?authid=AWRDPv97po3v>) atliko biotechnologijų, medtech ir skaitmeninės sveikatos įmonių rizikos draudimo kompanija "CRF Assurances" kartu su sveikatos klasterių tinklas. Pristatydamas tyrimą, France Biotech prezidentas prezidentas Franck Mouthon paminėjo iššūkius, susijusius su neapibrėžtu makroekonominiu kontekstu –„norėdami sustiprinti Prancūzijos patrauklumą, turime kolektyviai reaguoti į įvairius iššūkius: įgyvendinti sveikatos pramonės politiką, skatinančią inovacijas; paspartinti inovactyvių produktų pėtrą, permąstyti, kaip sveikatos sistema perima inovacijas, kad šie sprendimai kuo greičiau pasiektų pacientus ir specialistus“. 2022 m. paskelbtame investicijų planas "Prancūzija 2030" sveikatos inovacijoms numatytas 7,5 mlrd.eurų paketas iki 2030 m. Šias lėšas administruoja valstybinis investicinis bankas Bpifrance. Prancūzija iki 2030 m. siekia tapti Europos lydere biotechnologijų srityje. Šiandien FR sveikatos technologijų sektorių sudaro apie 2600 įmonių, iš jų 800 biotechnologijų, 1440 medicinos technologijų ir 400 skaitmeninės sveikatos ir dirbtinio intelekto įmonių. Šioje ekosistemoje sukurta 50 000 darbo vietų ir plėtojama daugiau kaip 4 000 inovatyvių produktų.Keli svarbūs punktai, apibūdinnatys FR health tech ekosistemą: 1)įmonių brandumas; 2) aktyvios partnerystės; 3) stipri valstybės parama, ypač išryškėjo 2022 m.; 4)finansavimo pritraukimas (nepaianat „atvėsimo“ pasaulio finansų rinkose sektoriuje 2022 m.)- FR 2022 m. pritarukė daugiausiai Europoje kapitalo į healthtech sektorių.  | https://presse.bpifrance.fr/panorama-france-healthtech-2022-de-france-biotech-une-filiere-solide-avec-de-forts-enjeux-de-recrutements-et-de-financements/ | France Biotech panorama 2022 |
| **Lietuvos turizmo sektoriui aktuali informacija** |
| 2023-02-10 | Kovo 16-19 d. Paryžiuje vyks 46-oji Tarptautinė turizmo paroda (Salon Mondial du tourisme), kuriame planuojama pristatyti apie 400 turistinių pasiūlymų Prancūzijoje ir užsienyje, kurie patenkins įvairius skonius ir poreikius. Daugiau nei 400 specialistų: kelionių agentūrų, kelionių krypčių, kelionių organizatorių, apgyvendinimo, laisvalaikio ekspertų-padės, patars planuojant būsimas keliones. Planuojama virš 170 tūkst lankytojų. | <https://www.salons-du-tourisme.com/Paris/Le-salon/Decouvrez-le-salon-mondial-du-tourisme-Paris-2023><https://www.salons-du-tourisme.com/Media/Network-Passions/Salon-du-Tourisme-medias/Chiffres-cles-Tourisme-Paris-2023> | Turizmo paroda Paryžiuje |
| 2023-02-13 | Vasario 12 d. Paryžiuje buvo paskelbti Geriausio pasaulio someljė konkurso, kuris vyko visą savaitę La Defence Arena salėje, rezultatai: pirmąją vietą laimėjo ir geriausiu pasaulio someljė tapo latvis Raimonds Tompsons. Antroji ir trečioji vieta skirta Danijos ir Honkongo atstsovams. Prancūzijos atstovė, kurios palaikyti susirinko 4000 sirgalių, užėmė ketvirtą vietą ir nepateko į finalą. Paskutinį kartą Prancūzijoje šis konkursas vyko prieš 34 metus, o paskutinis prancūzas nugalėtojas buvo Olivier Poussier 2000 m. Monrealyje.Po savaitę trukusio konkurso, kuriame varžėsi 67 kandidatai iš 60 šalių, trys geriausi kandidatai susitiko La Defence Arena scenoje atkurtame restorane. Salėje iš viso pasaulio susirinko visi labiausiai pripažinti vyno ir gastronomijos pasaulio atstovai, įskaitant šimtus someljė, 500 studentų ir jų mokytojų, dešimtis specializuotų žurnalistų ir daugybę vyno pasaulio asmenybių. | <https://www.liberation.fr/lifestyle/gastronomie/au-concours-du-meilleur-sommelier-du-monde-le-letton-raimonds-tomsons-parvient-a-ses-vins-20230213_CXPDIUN365HO3MRQGOF54SHS3A/?at_creation=NL_Libe_Matin_13-02-2023&at_campaign=NL_Lib%25C3%25A9_Matin&at_email_type=acquisition&at_medium=email&actId=ebwp0YMB8s1_OGEGSsDRkNUcvuQDVN7a57ET3fWtrS8UTH7vk_uupulc_fak-cHf&actCampaignType=CAMPAIGN_MAIL&actSource=522793> | Geriausio pasaulyje someljė konkursas Paryžiuje |
| **Bendradarbiavimui MTEPI[[1]](#footnote-1) srityse aktuali informacija** |
| 2023-02-09 | Prancūzija pirmauja pagal mažai anglies dioksido į aplinką išskiriančių technologijų patentavimą. Trys Prancūzijos institucijos patenka į geriausių pasaulio TOP-10. Tarptautinės energetikos agentūros (IEA) duomenimis, FR valstybinis eneregtikos tyrimų ir inovacijų centras CEA yra net pirmoje vietoje, energetikos tyrimų institutas IFP Énergies nouvelles (Ifpén) - ketvirtoje, o valstybinis mokslinių tyrimų centras CNRS - septintoje. Šalis ypač sėkmingai plėtoja vandenilio, taip pat anglies dioksido surinkimo ir saugojimo technologijas. Pradėti pramoniniai CO surinkimo pilotiniai projektai. Vienas iš jų buvo įdiegtas įmonėje "ArcelorMittal" Diunkerke. Tai ilgalaikis projektas. Nuo idėjos iki pramoninio demonstracinio įrenginio praeina beveik penkiolika metų, tačiau daug svarbiau, pasak specialistų, yra išvengti taršos. "Ifpén" taip pat kuria sprendimus, kaip chemiškai perdirbti plastiką - t.y. iš atliekų iš naujo gaminamas naujas polimeras.  | <https://www.lefigaro.fr/societes/la-recherche-francaise-en-pointe-dans-la-transition-energetique-20230209> | Žaliosios technologijos |
| 2023-02-13 | „SpaceFounders" akceleravimo programa užima unikalią vietą kosmoso ekosistemoje, nes suteikia NewSpace startuoliams iš visos Europos galimybę atrasti stipriąsias šio sektoriaus puses. Tulūzoje įsikūrusio programos padalinio Prancūzijoje tikslas - investuoti į šešis startuolius per metus ir išlaikyti šią Europos jaunų įmonių bendruomenę. Vasario 13 d. atrinkta naujausia startuolių grupė: prancūzų "Grasp" (mini palydovai atmosferos aerozoliams stebėti) ir "Look Up Space" (kosmoso stebėjimas), bulgarų "Endurosat" (bendri palydovai), vokiečių "Orbital Matter" ir italų "DBSpace" (turbomašinos). „Spacefounders“ orientuojasi į 3-4 m. startuolius, kuriuose dirba apie dešimt darbuotojų.  | <https://toulouse.latribune.fr/entreprises/soutien-et-financement/2023-02-10/spacefounders-accelere-depuis-toulouse-les-pepites-du-newspace-europeen-951073.html> | „Spacefounders“ |
| 2023-02-14 | FR spauda rašo apie Europos planus paleisti savo palydovų sistemą, kad nepriklausytų nuo "Starlink". Šį pavasarį Europos Sąjunga paskelbs pirmuosius kvietimus teikti projektus dėl naujos nepriklausomos plačiajuosčio ryšio palydovinės sistemos "Iris2" kūrimo. Vasario 14 d. dėl šio klausimo beveik vienbalsiai balsavo Europos Parlamento nariai. Trečioji ES palydovinė programa po "Galileo" navigacijos ir "Copernicus" stebėjimo žvaigždynų turėtų užtikrinti geresnes telekomunikacijų paslaugas nelaimių padarinių likvidavimo tarnyboms, ginkluotosioms pajėgoms ir diplomatinėms misijoms užsienyje bet kurioje pasaulio vietoje. Tinklas taip pat turėtų užtikrinti aukštos kokybės interneto ryšį tose vietovėse, kuriose ES antžeminiai tinklai yra menkai aprėpiami. Po šio balsavimo, kuriuo patvirtintas praėjusių metų lapkričio mėn. pasiektas politinis susitarimas, Europos Komisija tikisi, kad iki balandžio mėn. pabaigos galės paskelbti pirmuosius kvietimus teikti paraiškas palydovų gamintojams ir jų operatoriams, o metų pabaigoje paskelbti reikalavimus atitinkančius pasiūlymus ir išnagrinėti dokumentus, kad galėtų sudaryti sutartis.Konkuruoti kviečiami tik europiečiai, kurie turėtų sudaryti palydovų operatorių, tokių kaip "Eutelsat", "Hispasat", SES ir gamintojų (Airbus, Thales, Ohb), konsorciumą. Komisija reikalauja, kad svarbią vietą užimtų MVĮ ir startuoliai, o Europos kosmoso agentūra bus viena iš pirmųjų konkurso dalyvių. Europos Komisija šiai naujai kosmoso infrastruktūrai iki 2027 m. numatė 2,4 mlrd. eurų biudžetą, o Europos kosmoso agentūra ateinantiems trejiems metams skirs 642 mln. eurų. | <https://www.lesechos.fr/industrie-services/air-defense/leurope-lance-sa-constellation-de-satellites-pour-ne-pas-rester-dans-la-main-de-starlink-1906494> | Nepriklausomos Europos plačiajuosčio ryšio palydovinės sistemos "Iris2" projektas |
| 2023-02-20 | Po kelis mėnesius trukusios atrankos vadinamoji French Tech misija ir FR vyriausybė vasario 19 d. paskelbė ketvirtąjį "French Tech Next40/120" - perspektyviausių šalies startuolių indeksą. Šiemet prestižinis ženklas suteiktas 122 įmonėms, iš kurių du trečdaliai įsikūrusios Paryžiaus regione. Šie startuoliai atskleidžia visą Prancūzijos "Tech" sektorių įvairovę: nuo programinės įrangos kūrėjų iki startuolių, dalyvaujančių ekologijos ir energetikos perėjime, iki internetinių platformų, deeptech‘o visose srityse, elektronikos, kosmoso, mobilumo ir sveikatos sričių įmonių. Kaip ir praėjusiais metais, 2023 m. indeksas atnaujinamas trečdaliu. "Next40" ir "French Tech 120" įmonėms tenka vis daugiau svorio Prancūzijos ekonomikoje. Dabar 120-yje startuolių dirba 47 800 žmonių visame pasaulyje , įskaitant 31 400 Prancūzijoje, t. y. beveik dvigubai daugiau nei 2020 m. Šios darbo vietos daro konkretų poveikį ekonomikos struktūrai. Šie 120 grynuolių taip pat yra lėšų rinkimo lyderiai: 2022 m. Prancūzijos technologijų sektoriui buvo rekordiniai - surinkta 13,5 mlrd. eurų, o įmonės, pažymėtos "French Tech Next40/120" ženklu, pernai surinko 5,8 mlrd. eurų, t. y. beveik pusę visų lėšų. Į "Next40" gretas įeina 26 vienaragiai, iš kurių 8 šį statusą pasiekė 2022 m. Į sąrašą pateko 9 startuoliai, kurie pritraukė daugiau nei 100 mln. eurų: "ClubFunding" (suneštinis finansavimas), "Electra" (įkrovimo stotelės), "Flying Whales" (dirižabliai kroviniams gabenti), "Innovafeed" (vabzdžių veisimas maistui), "Pigment" (finansų planavimas), "Safti" (nekilnojamojo turto agentai), "Verkor" (elektros baterijos), "Wifirst" (Wi-Fi profesionalams) ir "ZePlug" (įkrovimo stotelės). "French Tech" startuolių siūlomi produktai ir paslaugos vis labiau įsilieja į kasdienį prancūzų gyvenimą. Remiantis Roland-Berger atlikto tyrimo duomenimis, daugiau nei 3 iš 5 prancūzų (62 proc.) kiekvieną mėnesį naudojasi bent viena "French Tech" paslauga ar produktu, pvz. vizitas pas gydytoją su Doctolib, ar mokėjimas už pietus su Swile, važiavimas automobiliu su BlaBlaCar ir pan. Vis tik nepaisant to, kad vyriausybė stengiasi plėtoti technologijas visuose regionuose, sėkmingiausi startuoliai vis dar telkiasi sostinėje, kur įsikūrę dauguma investicinių fondų ir didžiųjų įmonių būstinės. Taip pat technologijų sektoriuje dirba labai mažai moterų: 2023 m. "Next40" indekse pirmą kartą atsirado moteris direktorė: Éléonore Crespo, įmonės "Pigment" (finansinė programinė įranga) įkūrėja ir direktorė. Tuo trapu "Tech 120" beveik 88 proc. indekso įmonių vadovauja vyrai, kas patvirtina, kad technologijos yra vienas iš mažiausiai lygių galimybių turinčių ekonomikos sektorių.  | https://www.latribune.fr/technos-medias/innovation-et-start-up/emplois-revenus-domination-parisienne-ce-qu-il-faut-retenir-de-l-edition-2023-du-next40-et-du-french-tech-120-952519.html | Perspektyviausių FR startuolių indeksas |
| 2023-02-24 | Prancūzijos vyriausybė paskelbė, kad investuos 40,8 mln. eurų per 6 metus (pagal investicinę programą France 2030) į mokslinių tyrimų programą NUMPEX, kurios tikslas- sukurti programinės įrangos sprendimus, kuriais bus aprūpinti būsimi Prancūzijos ir Europos eksalygmens kompiuteriai, bei parengti pagrindines mokslo ir pramonės taikymo sritis, kad jos galėtų visapusiškai pasinaudoti šių superkompiuterių teikiamomis galimybėmis. Šia mokslinių tyrimų programa taip pat prisidedama prie Prancūzijos pasiūlymo įsigyti eksalygmens superkompiuterį iš "EuroHPC", kuri bendrai finansuotų jo įsigijimą. Šiam tikslui Prancūzija sutelktų iki 260 mln. eurų.Pasak FR Aukštojo moklso ir tyrimų bei skaitmeninio perėjimo ir ICTdeleguotos ministerijos, ši programa, kurią kartu įgyvendins mokslinių tyrimų centrai CNRS, CEA ir Inria, leis sukurti nepriklausomą priemonių, programinės įrangos, taikomųjų programų ir mokymų rinkinį. Ji leis Prancūzijai išlikti viena iš šios srities lyderių, kuriant nacionalinę eksalygmens ekosistemą, suderintą su Europos strategija, ir leis Europai pirmauti tarptautinėje konkurencinėje kovoje bei sustiprinti savo suverenumą | https://presse.economie.gouv.fr/24022023-france-2030-le-gouvernement-investit-40-milliards-deuros/ | Prancūzijos vyriausybė investuoja į eksalygmens kompiuterių programinę įrangą  |
| **Lietuvos ekonominiam saugumui aktuali informacija**  |
|  |  |  |  |
| **Bendra ekonominė informacija** |
| 2023-02-13 | Vasario mėn. Prancūzijoje toliau tęsėsi protestai ir manifestacijos prieš pensijų reformą. Po vasario 7, 11 ir 16 d. orgnizuotų masinių transporto streikų, profsąjungos paskelbė naują streiko datą: kovo 7 d. Vis tik, po sausio mėn. streikų dalyvių skaičius vasario mėn. mažėjo, nors į viešumą iškilo netikslumai dėl dalyvių skaičiaus pateikimo . Vasario 7 d., pasak profsąjungų, streike dalyvavo 500 tūkst. dalyvių, policijos duomenimis- 87 tūkst. dalyviai, o specializuota masinių renginių dalyvių skaičiavimo kompanija suskaičiavo tar 58 ir 62 tūkst dalyvių. Panašu, kad prancūzų įkarštis streikuoti mažėja, nors reformai, ypač pensijinio amžiaus padidinimui nuo 62 iki 64 m. jie ir toliau nepritaria, tačiau nusiteikę fatalistiškai. Profsąjungos, nebepajėgdamos išplėsti streikų bangos, nusprendė akcentuoti jos „gylį“, t.y. nuspręsta labiau orientuotis į manifestacijas provincijoje, taip pat pritraukti kuo daugiau sektorių. Šių mobilizacijų ir streikų kulminacija numatoma kovo 7-8 d., kai Senate bus svarstomas tekstas. | /www.latribune.fr/economie/france/pour-la-greve-du-jeudi-16-fevrier-les-numeros-uns-des-syndicats-defileront-avec-les-albigeois-951615.html | Pensijų reforma |
| 2023-02-15 | Vasario 15 m. Kinijos telekomunikacijų milžinė Huawei atšventė 20-ąsias buvimo Prancūzijoje metines. Nors įmonė ir toliau dirba su dideliais telekomunikacijų operatoriais , kaip Bouygues ir SFR, tačiau ji diversifikavo savo verslą- Huawei dabar parduoda debesiją įmonėms, inverterius didelėms saulės elektrinėms ir taip pat ketina pasinaudoti elektromobilių revoliucija. 2022 m. įmonės B2B verslas su įmonėmis išaugo 30 %, o vien su viešojo sektoriaus klientais - net 100 %. Tai yra daugiau nei įmonės bendra apyvarta globaliu mąstu (+10 %). Per 20 metų "Huawei" Prancūzijoje gerokai išaugo- jos prancūziškos filialo apyvarta artėja prie 1 milijardo ribos (936 mln. 2021 m.). Šiuo metu bendrovėje dirba 1208 darbuotojai, Tačiau svarbiausia, kad Huawei įsteigimas turėjo netiesioginį poveikį likusiai Prancūzijos ekonomikai. Huawei ekonominė veikla 2012-2015 m. didėjo 15 % per metus. Paskaičiuota, kad įskaitant netiesioginį poveikį (pirkimai iš tiekėjų) ir skatinamąjį poveikį ("Huawei" darbuotojų vartojimas), šis filialas Prancūzijos ekonomikai sukūrė 2,5 mlrd. eurų apyvartą ir 1 mlrd. eurų pridėtinę vertę, o tai prilygsta 29 000 gyventojų turinčio miesto BVP. Tačiau būtent užimtumo srityje multiplikacinis poveikis pasireiškė labiausiai. Vidutiniškai 1 darbo vieta "Huawei France" yra maždaug tris kartus porduktyvesnė nei kituose ekonomikos segmentuose ekonomikoje nei tradicinės darbo vietos. Vis tik šiame teigiamame paveiksle "Huawei" stengiasi neminėti savo išmaniųjų telefonų verslo. Anksčiau su "Samsung" ir "Apple" konkuravusi bendrovė, kuriai 2020 m. vis dar priklausė 20 proc. rinkos, dėl JAV sankcijų buvo visiškai išstumta iš mobiliųjų telefonų rinkos. Dėl to pastaraisiais mėnesiais daug darbuotojų paliko "Huawei" ir perėjo pas konkurentus. | https://www.lesechos.fr/tech-medias/hightech/20-ans-apres-huawei-veut-rester-un-acteur-incontournable-pour-leconomie-francaise-1906907 | Huawei 20-metis Prancūzijoje |
| 2023-02-24 | Vasario 24 d. FR Ministrė Pirmininkė Elisabeth Borne paskelbė 100 mlrd. eurų vertės transporto planą iki 2040 m. Jis vadinamas "Naujuoju geležinkelių susitarimu" ir visų pirma leis plėtoti susisiekimą geležinkeliu aplink didžiuosius Prancūzijos miestus. Šią sumą dalinsis vyriausybė su visais suinteresuotais veikėjais. Šio plano tikslas - skatinti "modalinį perkėlimą", kitaip tariant, skatinti naudotojus persėsti iš asmeninių automobilių į viešąjį transportą, siekiant dekarbonizuoti transportą: vyriausybė nusprendė pirmiausia investuoti į infrastruktūrą, kuri leis sėkmingai pereiti prie žaliosios pertvarkos, pradedant geležinkeliais, kurie yra judumo pagrindas. Plane ypač daug dėmesio skiriama geležinkelių tinklo ir esamo transporto modernizavimui. Tai reikš daugiau traukinių, punktualumą ir trumpesnį kelionės laiką. Vyriausybė ketina kovo mėn. pradėti diskusijas su regionais ir susijusiais partneriais, kad iki birželio mėn. būtų parengtas konkretus veiklos planas. | https://www.francebleu.fr/infos/economie-social/infrastructures-un-plan-de-100-milliards-d-euros-pour-le-ferroviaire-d-ici-2040-annonce-elisabeth-borne-4254995 | Naujasis geležinkelių susitarimas |
| **Kita ekonominiam bendradarbaivimui aktuali informacija** |
| 2023-02-092023-02-28 | Dėl vandenilio-ateities energijos, kuri laikoma itin svarbia siekiant sumažinti Europos Sąjungos išmetamo CO2 kiekį, vyksta kova tarp didžiųjų ES valstybių: Berlynas ir Madridas nepritaria tam, kad į Europos anglies dioksido emisijų mažinimo tikslus būtų įtrauktas iš branduolinės energijos gaminamas vandenilis, o Paryžius grasina blokuoti direktyvą dėl atsinaujinančiųjų išteklių energijos. Ginčo objektas - Europos direktyva dėl atsinaujinančiosios energijos RED3, dėl kurios šiuo metu derasi Briuselio Komisija, Europos Parlamentas ir valstybėms narėms atstovaujanti Taryba. Šiame tekste nustatyti atsinaujinančio vandenilio suvartojimo pramonėje tikslai: 2030 m. - 42 %, 2035 m. - 60 %. Vokietija ir Ispanija, taip pat kitos šalys, pavyzdžiui, Austrija, nesutinka, kad būtų įtrauktas iš branduolinės energijos gaminamas vandenilis. "Gruodžio mėn. aukščiausiojo lygio susitikimuose tai buvo aiškiai išdėstyta. Pasijutome išduoti", - prisipažino šaltinis Prancūzijos vyriausybėje. "Uždrausti naudoti branduolinę energiją, kuri išskiria mažiau anglies dioksido nei saulės ar vėjo energija, yra klimato požiūriu absurdiška pozicija", - praėjusią savaitę pareiškė energetikos pertvarkos ministrė Agnès Pannier-Runacher. Prancūzija šiuo klausimu sutelkė sąjungininkus, t. y. daugumą šalių, kurios naudoja branduolinę energiją. Vaasrio pradžioje ministrė kartu su kolegomis iš Lenkijos, Rumunijos, Bulgarijos, Slovėnijos, Slovakijos, Vengrijos ir Čekijos išsiuntė laišką Europos Komisijai, prašydama "pasiūlyti direktyvos projekto pakeitimą", kad atsinaujinančiųjų išteklių ir mažai anglies dioksido į aplinką išskiriančių vandenilio naudojimas būtų suvienodintas. Paryžiuje buvo pabrėžta, kad ši devynių šalių grupė gali blokuoti teksto priėmimą. Prancūzija netgi grasina blokuoti vandenilio vamzdyno projektą, kuriuo siekiama sujungti Barseloną ir Marselį, o vėliau pratęsti į Vokietiją ir Šiaurės Europą. Vasario 27-28 Stokholme vykusioje neformalioje ES Transporto, telekomunikacijų ir energetikos taryboje Prancūzija ėmėsi iniciatyvos kartu su kitomis branduolinę energetiką remiančiomis šalimis Briuselyje sukurti "branduolinį aljansą". "Turime suvienyti jėgas, kad galėtume plėtoti naujus įrenginius. Branduolinė energija sudaro 25 proc. mūsų gaminamos elektros energijos Europoje ir išmeta mažiau anglies dioksido nei vėjo energija ir fotoelektra", - sakė energetikos pertvarkos ministrė Agnès Pannier-Runacher. Šiam aljansui priklauso vienuolika šalių: Prancūzija, Bulgarija, Kroatija, Čekija, Vengrija, Suomija, Nyderlandai, Lenkija, Rumunija, Slovakija ir Slovėnija. Tačiau Prancūzija vis dar tikisi išplėsti šį ratą, įtraukiant kai kurias Baltijos šalis, Italiją ir Belgiją. | <https://www.lesechos.fr/monde/europe/hydrogene-clash-au-sommet-entre-la-france-lallemagne-et-lespagne-1905009><https://www.lesechos.fr/industrie-services/energie-environnement/la-france-lance-une-alliance-du-nucleaire-en-europe-1910773> | Vandenilis: Prancūzijos, Vokietijos ir Ispanijos nesutarimas ir ES „branduolinio aljanso“ kūrimas  |
| 2023-02-202023-02-23 | Vasario 23 -25 d.d. Indijoje vykusiame G20 finansų ministrų ir centrinių bankų vadovų susitikime FR finansų ir ekonomikos ministras Bruno Le Maire paragino Kijevui skirti 15 mlrd. eurų paketą ir sugriežtinti sankcijas Rusijai. Prancūzija taip pat nori spręsti besivystančių šalių ekonominio ir socialinio pažeidžiamumo klausimą, visų pirma mažinant jų skolas. Pasak Bercy, Europos finansinė parama Ukrainai siekia 18 mlrd. eurų, iš kurių daugiau kaip 3 mlrd. eurų buvo išmokėti sausio mėnesį, o Jungtinės Valstijos Kijevui patvirtino 9,5 mlrd. dolerių. Kalbėdamas apie ekonomines sankcijas, Bruno Le Mairas sakė, kad „šios ekonominės sankcijos yra veiksmingos, nes jos leido beveik perpus padalyti Rusijos pajamas iš naftos ir visiškai sutrikdyti Rusijos vertės grandines, ypač tokiose strateginėse pramonės šakose kaip aeronautika ir automobilių pramonė“, pabrėždamas, kad jos yra "ilgalaikis ginklas". Savo kalbojeo G20 susitikime Bruno Le Maire pažymėjo, kad karas Ukrainoje „tai ne regioninis konflikas, bet globalus konfliktas. Jis apima ne tik Ukrainą ir Europos šalis, bet viso pasaulio valstybes.“ Ministras taip pat pabrėžė vieną svarbiausių Prancūzijos prioritetų - tarptautinį apmokestinimą: dėl antrojo ramsčio - minimalaus apmokestinimo - įgyvendinimo ir derybų dėl pirmojo ramsčio – skaitmeninių įmonių apmokestinimo - užbaigimo turėtų būti nuspręsta nedelsiant. | <https://www.latribune.fr/economie/international/g20-bruno-le-maire-reclame-plus-d-aides-pour-l-ukraine-et-les-pays-en-developpement-952538.html>https://presse.economie.gouv.fr/27022023-conference-de-presse-de-bruno-le-maire-a-loccasion-du-g20-finances-vendredi-23-fevrier-2023-a-bangalore/ | Prancūzija G20 finansų ministrų ir centrinių bankų vadovų susitikime ragino skirti papildomą finansinį paketą Ukrainai |
| 2023-02-24 | Po gruodžio mėn. įvykusios dvišalės konferencijos dėl Ukrainos atsparumo ir atstatymo, kurioje dalyvavo 700 Prancūzijos įmonių ir kurią organizavo "Bercy", Prancūzijos ir Ukrainos prekybos ir pramonės rūmai bei FR verslo darbdavių asociacija "Medef International" sulaukia įmonių, ieškančių rinkos galimybių, paklausimų. MVĮ pabrėžia galinčios įvykdyti konkrečius projektus, tačiau nuolat kyla vienas klausimas: "Kas sumokės?“ Nors daugiašalė pagalba finansuoja Ukrainos valstybės biudžetą, tačiau iškyla klausimas, kai reikia pirkti civilinę ar žemės ūkio įrangą, pabrėžia "Medef International". "Šiame etape ukrainiečiai neturi biudžeto eilutės ir pirkimo pajėgumų, kad galėtų patenkinti savo poreikius", - nurodo asociacija. Vasario 23 d. Kijeve CCI surengė "pirmąją iš ilgo ciklo konferencijų", skirtų atstatymui. | https://www.lesechos.fr/pme-regions/actualite-pme/apres-un-an-de-guerre-comment-les-pme-francaises-travaillent-en-ukraine-1909744 | Ukrainos atstatymas- Prancūzijos įmonės apie finansvimo problemą |
| 2023-02-20 | Dabar, kai po 3 metų pertraukos Kinija vėl atvėrė savo sienas, tarptautinių įmonių vadovybė vėl pamažu ten grįžta. Sausio pabaigoje vieni pirmųjų Kinijoje apsilankė "Volkswagen" generalinis direktorius Oliveris Blume ir "Kering" generalinis direktorius François-Henri Pinault. Tikimasi, kad kovo mėn. konferencijoje Pekine dalyvaus "Apple", "Pfizer" ir "Mercedes" vadovai, o keli CAC 40 vadovai ruošiasi susitikimui. Tikimasi, kad didelė verslo lyderių delegacija taip pat lydės Respublikos Prezidentą Emmanuelį Macroną per jo vizitą balandžio pradžioje. "Yra didelis poreikis ir tikras noras atkurti ryšius su Kinija", - teigiama Paryžiuje. Pasak Šanchajuje įsikūrusių Europos prekybos rūmų viceprezidentės Bettinos Schoen-Behanzin, neigiamas Kinijos nušvietimas žiniasklaidoje, padidėjusi geopolitinė įtampa ir trejus metus trukęs draudimas atvykti sukėlė didelį suvokimo atotrūkį tarp Europos centrinių būstinių ir Kinijos filialų, kurį reikia užpildyti. Remiantis Prancūzijos prekybos ir pramonės rūmų (CCI) Kinijoje atliktos apklausos duomenimis, du trečdaliai FR įmonių tikisi, kad šiemet jų apyvarta padidės, o dauguma - nuo 10 iki 20 proc. 47 proc. respondentų per ateinančius trejus metus planuoja didinti investicijas Kinijoje, t. y. dvigubai daugiau nei rugsėjo mėn. Pasibaigus "Covid zero", jaučiamas tikras palengvėjimas, tačiau atsinaujinusį optimizmą lydi tam tikras atsargumas. Pasak Christophe Lauras, CCI France China prezidento, ekonomika atsigauna, tačiau išlieka daug struktūrinių trūkumų, o nulinė Covid politika sumažino pasitikėjimą, nes parodė, kad Kinija gali būti nenuspėjama. | https://www.lesechos.fr/industrie-services/conso-distribution/la-reouverture-de-la-chine-redonne-espoir-aux-entreprises-francaises-1908346 | Prancūzijos verslas grįžta į Kiniją |

Parengė:

Irena Skullerud, LR ambasados Prancūzijos Respublikoje patarėja,

tel. +33 1 4054 5054, el. paštas irena.skullerud@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)